钦定古今图书集成/明伦汇编/交谊典/第042卷 > 《答廖季硕》朱熹
## 钦定古今图书集成/明伦汇编/交谊典/第042卷 > 《答廖季硕》朱熹

比两辱书，良以为慰，又深愧感。尢异登闻，士友咸喜，
修涂逸驾，自此其可量耶！累书下问勤恳，顾何爱于
一言？但欲以其所以自信自守者为献，则误贤者于
迂阔而不可行之地；欲舍其所以自信自守者为说，
则又不知所以言也。是以久而不知所以对，惟高明
之有以择焉，于此二柄，其必有所处矣。